LATVIJAS REPUBLIKAS MINISTRU KABINETS

2017.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2012. gada 28. augusta noteikumos Nr. 599 “Sabiedriskā transporta pakalpojumu sniegšanas un izmantošanas kārtība”**

*Izdoti saskaņā ar Sabiedriskā transporta*

*pakalpojumu likuma*

*13. panta piekto un devīto daļu*

Izdarīt Ministru kabineta 2012. gada 28. augusta noteikumos Nr. 599 “Sabiedriskā transporta pakalpojumu sniegšanas un izmantošanas kārtība” (Latvijas Vēstnesis, 2012, 147. nr.; 2013, 179., 198. nr.; 2015, 124. nr.) šādus grozījumus:

1. Izteikt noteikumu 19. punktu šādā redakcijā:

“19. Pasažiera braukšanas tiesības sabiedriskajā transportlīdzeklī apliecina biļete. Elektroniski vai pa tālruni iegādātajām biļetēm braukšanas tiesības sabiedriskajā transportlīdzeklī apliecina autorizācijas vai rezervācijas kods.”

2. Svītrot 22. punktu.

3. Papildināt noteikumus ar 22. 1 punktu šādā redakcijā:

“22. 1 Ja pasažieris braukšanai sabiedriskajā transportlīdzeklī izmanto biļeti ar braukšanas maksas atvieglojumu, pasažiera pienākums ir uzrādīt pārbaudei šo noteikumu [3. punktā](https://likumi.lv/ta/id/251480-sabiedriska-transporta-pakalpojumu-sniegsanas-un-izmantosanas-kartiba#p3) minētajām personām biļeti kopā ar dokumentu, kas noteikts normatīvajos aktos par pasažieru kategorijām, kuras ir tiesīgas izmantot braukšanas maksas atvieglojumus, un apliecina pasažiera tiesības uz braukšanas maksas atvieglojumu.”

4. Svītrot 52.9. un 52.10. apakšpunktu.

5. Izteikt noteikumu 53.1.5. apakšpunktu šādā redakcijā:

“53.1.5. norāde par braukšanas maksas atvieglojuma veidu un apmēru (atlaide procentos no biļetes cenas).”

6. Svītrot 53.1.13. un 53.1.14. apakšpunktu.

7. Izteikt 53.2.5. apakšpunktu šādā redakcijā:

“53.2.5. norāde par braukšanas maksas atvieglojuma veidu un apmēru (atlaide procentos no biļetes cenas).”

8. Svītrot 53.2.11., 53.2.12. 55.5., 55.7. un 55.8. apakšpunktu.

9. Izteikt 55.6. apakšpunktu šādā redakcijā:

“55.6. ja abonementa biļete ir personalizēta, – pasažiera identifikācijas dati (vārds, uzvārds, personas kods), var būt pasažiera fotogrāfija.”

10. Izteikt noteikumu 57. punktu šādā redakcijā:

“57. Elektroniski vai pa tālruni iegādātām biļetēm, abonementa biļetēm un bagāžas biļetēm šajos noteikumos minētie biļetē norādāmie obligātie rekvizīti ir nepieciešami, ja biļete tiek izdrukāta no sistēmas.”

11. Izteikt noteikumu 110. punktu šādā redakcijā:

“110. Ja pasažieris uzrāda svešas personas dokumentu, kas apliecina pasažiera tiesības izmantot braukšanas maksas atvieglojumu, viņš uzskatāms par pasažieri bez biļetes. Kontrolierim ir tiesības šādu dokumentu aizturēt un nodot to izdevējiestādei.”

12. Izteikt noteikumu 111. punkta pirmo teikumu šādā redakcijā:

“111. Ja biļetes uzrādīšanas brīdī tā ir neskaidri vai nepareizi noformēta vai elektroniskā biļete nesatur derīgu autorizācijas kodu, kontrolieris ir tiesīgs aizturēt biļeti vai elektroniskās biļetes datu nesēju un sastādīt aktu divos eksemplāros.”

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

08.06.2017 10:30

388

D.Ziemele-Adricka 67028036

[dana.ziemele-adricka@sam.gov.lv](mailto:dana.ziemele-adricka@sam.gov.lv)

I.Brice 67502866

ilze.brice@atd.lv